Zápisnica

zo zasadnutia komisie školstva, kultúry a športu
konanej dňa 14. 9. 2011.

Prítomní: podľa  prezenčnej listiny

Program: 1. Správa o plnení rozpočtu MČ za 1. polrok 2011
                2. Analýza umiestňovania detí do materských škôl
                3. Rôzne        

K bodu 1:
      Správa o plnení rozpočtu MČ za 1. polrok hodnotí výsledky hospodárenia mestskej časti Bratislava – Ružinov za 1. polrok 2011 v podmienkach negatívnych dopadov na hospodárenie obcí. Obsahuje údaje z bankového a účtovného výkazníctva mestskej časti, rozpočtových a príspevkových organizácií zriadených mestskou časťou. 
Ing. Alena Lehotayová   oboznámila prítomných s predloženým materiálom.

Komisia školstva, kultúry a športu  prerokovala a

1/ berie na vedomie predložený materiál: „Správa o plnení rozpočtu MČ za 1. polrok 2011“

2/ odporúča 
    prerokovať materiál v MR
    schváliť v MZ 

    Hlasovanie:   Prítomní:  5
          	                             Za:  5

K bodu 2:
     Mgr. Viera Kováčová prítomných informovala o súčasnom stave umiestnenia ružinovských detí v materských školách v zriaďovateľskej pôsobnosti mestskej časti Bratislava – Ružinov a návrhoch riešení zníženia počtu zamietnutých žiadostí od obyvateľov mestskej časti Bratislava – Ružinov.
     Ing. Adamát členov komisie oboznámil s objektmi, ktoré navrhol ako vhodné na rozšírenie kapacitných možností   materských škôl. 
     Predseda komisie navrhol sa problémom vecne zaoberať, z uvedených možností stanoviť priority a tie sa snažiť reálne riešiť.
     Uvedený materiál bol poskytnutý komisii školstva iba ako informatívna správa. Preto nie je nutné vyjadrenie - stanovisko komisie.

K bodu 3:
-   Na podnet Mgr. Jančošekovej   sa členovia komisie dohodli na posunutí začiatku stretnutí z 15. 30 na 16.00h.
- PaedDr. Barancová vyjadrila nespokojnosť s nepravidelnými sedeniami rád škôl pri materských a základných školách v zriaďovateľskej pôsobnosti mestskej časti Bratislava – 
- 2 -

Ružinov. Požiadala o prehľad stretnutí. Mgr. Kováčová komisiu informovala, že legislatíva neumožňuje zriaďovateľovi usmerňovať alebo kontrolovať činnosť rady školy. Požiadavku p. Barancovej splní a prehľad vypracuje. 
-  PaedDr.  Barancová sa informovala, či vzhľadom na počet detí s odloženou povinnou školskou dochádzkou nemôže na školách vzniknúť 0-tý ročník. Mgr. Kováčová vysvetlila, že i sociálne slabšie rodiny nespĺňajú všetky legislatívou požadované podmienky, teda vytvorenie 0-tého ročníka v našej mestskej časti momentálne nie je možné.

                                                                                      Ing. Pavol Šmilňák
                                                                                       predseda komisie 

Zapísala Mgr. Lukáčová
Bratislava 16. 9. 2011